als_Latn dik_Latn sag_Latn
Lila, Vangjeli & Co, kështu shqiptarët janë të respektuar
Shtypi i dedikon shumë hapësirë dhe kurrë s’ka pasur raste racizmi. Nga Arisi te Janina e PAOK, kuqezinjtë kanë një rol të rëndësishëm. “Kurrë racizëm, vetëm vlerësim”
Në tokën greke, aty ku kriza ndoshta shfaqet vetëm në tv, apo në shkrime gazetash, por jo në fushë. “Edhe pse kemi disa vonesa të vogla në rroga, rregullësia qëndron në faktin se I marim ashtu si edhe është programuar dhe askush s’na ka borxh”. Andi Lila, zëvendës kapiteni i Pas Janinës, i cili pret momentin e tij që në të ardhmen – jo të largët, të marrë atë shirit që nga minuta e parë dhe të udhëheqë skuadrën, tashmë është bërë një veteran shqiptar në kampionatin grek, aty ku dominojnë skuadra si Olimpiakos, Panathinaikos dhe PAOK. Pikërisht PAOK, ekipi ku luan shqiptari tjetër dhe një nga pikat më të forta të Kombëtares, Ergys Kaçe. “Një djalë i shkëlqyer dhe serioz, përveç se punëtor. Për fat, i zgjidhi problemet dhe po luan, ashtu si edhe ishte normale”, mesazhi i Emiljano Vilës për të. Mes tyre, kontakte telefonash, shpesh takime, por edhe rivalitet në fushë, sepse ata, edhe pse janë miq, nuk “kursehen” kur vjen fjala për tri pikët.
Ashtu si nuk po kursehet edhe Aris Selanik, skuadra që po lufton për mbijetesën dhe që përpara disa ditësh, ndaj Panionos, arriti të merrte tri pikë të rëndësishme në rendije, me një fitore minimale, 1-0. Dhe, Vangjeli, që në Ukrainë ndihej “i humbur” dhe shumë i ftohtë me ambjentin, ka gjetur ngrohtësinë e shtëpisë, në Selanik, aty ku tifozët e duan dhe e respektojnë. Jo më kot, sapo është kthyer, mbrojtësi i krahut të majtë, ka marrë menjëherë shiritin e kapitenit, pasi e gjithë skuadra beson tek ai dhe tek eksperienca që mund të japë në ekip. “Jam si në shtëpi këtu dhe, aq më tepër, tifozët më duan dhe i dua. E kisha shumë të lehtë të ambjentohesha sërish. M’u duk sikur nuk isha larguar kurrë”, shprehet Vangjeli, që megjithatë ka edhe një tjetër objektiv të rëndësishëm: “Të rikthehem në Kombëtare, pasi më mungon shumë”. Dhe, këtë gjë mund ta bëjë me paraqitjet e tij tek Aris. Ndërkaq, Vangjeli shfaqet me një look të ri, duke lënë mjekër, ndoshta duke u treguar më i pjekur dhe një lider, ashtu si edhe situata e kërkon. Edhe ndaj Panionos, ishte ndër më të mirët tek Aris. Por, le të kthehemi tek Janina, aty ku Emiljano Vila gjithashtu është një ndër futbollistët më të vlerësuar dhe të dashur, saqë trajneri i beson shumë. “Po kaloj një periudhë të mirë, por kjo sepse e gjithë skuadra po funksionon. Dua të bëj më shumë. Raporti me shtypin? Shumë i mirë, këtu na respektojnë padyshim”, shprehet durrsaku, që gjithashtu firmosi rinovimin përpara disa kohësh, ashtu si edhe Lila: “Ishte një zgjedhje e bërë me zemër, sepse këtu ndihem si në shtëpi”.
Racizëm? Kurrë – Më pas, duke u pyetur në lidhje me ndonjë episod që mund të ketë pasur racizëm ndaj tyre, Vila dhe Lila shprehen: “Kurrë nuk ka pasur asnjë episode dhe asnjë fyerje. Madje, jemi vlerësuar dhe respektuar më shumë se të huajt e tjerë dhe, madje, disa herë më shumë se vetë grekët. Eshtë diçka për të cilën jemi krenarë”.
als_Latn als_Latn als_Latn als_Latn als_Latn